Diari Oficial de la Generalitat Valenciana


Sumari del DOGV 2225, del 11-03-1994 (1994/830839)

ORDRE de 7 de març de 1994, de la Conselleria d'Agricultura, Pesca i Alimentació per la qual a l'empara del Decret 31/1994, de 8 de febrer del Consell de la Generalitat Valenciana sobre explotacions agràries preferents es convoquen ajudes per a aquestes destinades a la reconversió varietat i la racionalització de l'ús de l'aigua de reg
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/07/(2)/dof/vci/html**

### Dades del document

Número de DOGV
:   2225

Data del DOGV
:   11-03-1994

Secció del DOGV
:   DISPOSICIONS GENERALS

Número del document
:   1994/830839


Data del document
:   07-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 7 de març de 1994, de la Conselleria d'Agricultura, Pesca i Alimentació per la qual a l'empara del Decret 31/1994, de 8 de febrer del Consell de la Generalitat Valenciana sobre explotacions agràries preferents es convoquen ajudes per a aquestes destinades a la reconversió varietal i la racionalització de l'ús de l'aigua de reg. [94/1611]  
Publicat el Decret 31/1994, de 8 de febrer del Consell de la Generalitat Valenciana pel qual es determina i s'estableix el règim jurídic de les explotacions agràries preferents a la Comunitat Valenciana, i establertes, així mateix, en la Llei 6/1993, de 31 de desembre, de Pressuposts de la Generalitat Valenciana dues línies concretes d'ajudes per a aquestes explotacions, cal regular aquestes ajudes, que estan dirigidas, per una part, a la reestructuració citrícola i fructícola i per altra, a la racionalització de l'ús de l'aigua de reg.  
Per a la seua aplicació, cal així mateix establir, d'acord amb allò que assenyala l'article 5 del decret i dins dels límits que allí es determinen, quines són les dimensions concretes mínima i màxima, tant en explotacions individuals com en associatives, de les explotacions preferents en els sectors citrícola i de fruiters de regadiu als quals fonamentalment es dirigeixen les ajudes que ara es convoquen. Posteriorment s'establiran les corresponents dimensions per a la resta de sectors agrícoles i ramaders valencians.  
Per això, i fent ús de les facultats que tinc atribuïdes,  
ORDENE  
Article primer. Convocatòria d'ajudes  
1. Es convoca els agricultors, bé a títol individual, bé agrupats en associacions, i les explotaciones dels quals assolesquen o pretenguen assolir la qualificació de preferents, perquè puguen formular peticions d'ajudes destinades a la realizació de millores en les seues explotacions que s'acullen al que disposa el Decret 31/1994, de 8 de febrero, del Consell de la Generalitat Valenciana.  
2. Les ajudes a què fa referència l'article 11.2 h) d'aquest decret consistiran en la bonificació de cinc punts del tipus d'interés en els préstecs de fins a sis anys que concediran les entitats de crèdit signants dels corresponents convenis de col·laboració amb la Generalitat Valenciana.  
3. En el present exercici aquestes ajudes es destinaran a les activitats que es descriguen en els articles següents.  
Article segon. Ajudes destinades a la reestructuració citrícola.  
1. Podran beneficiar-se de les ajudes mencionades en l'article precedent, les explotacions agràries preferents que realitzen inversions que tinguen per objecte la reestructuració citrícola mitjançant l'arrancament, seguit de nova plantació, també per sobreempelt. Així mateix es podrà incloure obres conduents a la supresió de límits i que complesquen, a més a més, els següents requisits:  
a) Que la reestructuració afecte com a mínim a 1,5 hectàrees en vedats redons no inferiors a 0,75 hectàrees d'una sola espècie i varietat.  
b) Que la distància mínima entre files, segons espècies i varietats, siga la següent:  
- Mandariners: 5m  
- Tarongers: 5,5m  
- Llimeres: 6m  
- Arangers: 6m  
- Varietats de desenvolupament limitat ( Okitsu, Clauselina, Marisol i similars ): 4m  
c) Que el material vegetal procedesca de vivers de cítrics autoritzats. No podrà utilizar-s'hi el portaempelt de taronger amarg.  
d) Que en el cas de sobreempelt, s'hi haurà de respectar el marc de plantació indicat en el apartat b) d'aquest article, només hi serà admissible quan el portaempelt siga diferent del taronger amarg.  
2. El cost màxim per hectàrea de les millores destinades a la reestructuració citrícola, i que servirà de base per al càlcul del corresponent préstec i subvenció màxims, serà d'1.430.000 pessetes.  
Article tercer. Ajudes destinades a la reestructuració de fruiters, inclós el raïm de taula  
1. Podran beneficiar-se de les ajudes mencionades en l'article primer les explotacions agràries preferents que realitzen inversions que tinguen per objecte la reestructuració de fruiters no cítrics, per mitjà d'arrancament, seguit de nova plantació. Així mateix s'hi podran incloure obres conduents a la supressió de límits, i que complesquen, a més a més, els següents requisits:  
a) En finques contigües d'un mateix amo, s'hi implantarà una sola espècie i varietat, triant entre: bresquillera, albercoquer, pruner, cirerer, nesprer, caqui, magraner i raïm de taula. No obstant això, quan calga, haurà d'implantar-s'hi una varietat pol·linitzadora en la proporció adequada.  
b) Que la reestructuració de plantacions normals afecte com a mínim a 1,7 hectàrees en finques contigües d'un mateix amo no inferiors a 0,75 hectàrees. La reestructuració de plantacions intensives en formes amb suport haurà d'afectar com a mínim a una hectàrea en finques contígües d'un mateix amo.  
c) Que el marc de plantació permeta una mecanització racional de les faenes, amb la següent densitat de plantació:  
\* En plantacions normals: entre 300 i 600 plantes/hectàrea.  
\* En plantacions intensives: entre 800 i 1.000 plantes/hectàrea.  
\* En cas de raïm de taula fins a 2.250 plantes/hectàrea.  
d) Que el material vegetal procedesca de vivers autoritzats que realitzen un control sanitari de les plantes.  
2. El cost màxim per hectàrea de les millores destinades a la reestructuració fructícola i que servirà de base per al càlcul del corresponent préstec i subvenció màxim, serà de 1.200.000 pessetes. En el cas de fruiters intensius i raïm de taula en formes amb suport, fins a dos milions de pessetes.  
Article quart  
L'import de les subvencions emparades en els articles segon i tercer imputables al present exercici es pagarà a càrrec del capítol VII, secció 12, programa 714.20, línia 7.08, amb una dotació pressupostària màxima de 200 milions de pessetes, d'acord amb el que determina la Llei de Pressupostos de la Generalitat Valenciana.  
Article cinqué. Ajudes destinades a la racionalització de l'ús de l'aigua de reg  
Podran beneficiar-se de les ajudes mencionades en l'article 1 d'aquesta ordre les explotacions agràries qualificades com a preferents que realitzen inversions la finalitat de les quals siga aconseguir un estalvi efectiu de l'aigua de reg o un ús més racional. Es donarà prioritat en la concessió de les ajudes a aquelles explotacions que pretenguen substituir l'actual sistema de reg per gravetat pel de reg localitzat.  
A l'efecte, s'estableixen com a costos màxims unitaris de les obres i instal·lacions necessàries per a la implantació del reg localitzat, i que serviran de base per al càlcul del corresponent préstec i subvenció màxims, els que s'indiquen a continuació:  
- Part proporcional de la bassa de regulació, amb revestiment de materials de plàstic: 72.000 PTA/ha  
- Cost de la instal·lació de la xarxa general, des del punt de proveïment d'aigua fins a l'entrada de la parcel·la mateixa: 400.000 PTA/ha  
- Cost de la instal·lació en parcel·la del reg localitzat: 375.000 PTA/ha  
Article sisé  
L'import de les corresponents subvencions, emparades en l'article cinqué, imputable al present exercici, es pagarà a càrrec del capítol VII, secció 12, programa 531.10, clau 7.07, amb una dotació pressupostària màxima de 200 milions de pessetes, d'acord amb el que determina la Llei de Pressupostos de la Generalitat Valenciana.  
Article seté. Dimensions de les explotacions preferents en els sectors citrícoles i de fruiters de regadiu  
1. El valor de la unitat de dimensió europea (UDE) a què fa referència l'article 5 del Decret 31/1994, de 8 de febrer del Consell de la Generalitat Valenciana, s'estableix per al present exercici en 228.458 pessetes, d'acord amb la decisió de la Comissió, de 16.01.90, sobre equivalència de la UDE i el Reglament CEE 2.121/1993, que fixa el tipus de conversió agrari de l'ecu corresponent a 1994.  
2. D'acord amb el que estableix l'article esmentat més amunt, les dimensions mínimes i màximes entre les quals haurà d'estar compresa la base territorial de les explotacions, per a ser considerades preferents, en els sectors citrícola i de fruiters de regadiu, seran les següents:  
 Explotacions Individuals Cítrics Fruiters de regadiu  
 Mínima 6 ha 5 ha  
 Máxima 12 ha 10 ha  
 Explotacions Asociatives Cítrics Fruiters de regadiu  
 Mínima 12 ha 10 ha  
 Máxima 25 ha 20 ha  
Article vuité. Condició d'agricultor a títol principal  
Ateses les peculiars característiques estructurals dels sectors citrícola i fructícola de regadiu als quals fa referència aquesta ordre, i atesa també la situació sociolaboral de la població ocupada en aquests sectors, es podrà considerar agricultor a títol principal, en els casos en què aqueixa condició siga exigida per a la qualificació de l'explotació com a preferent dins d'aquests sectors, la persona física que dedique més del 50 per cent del seu temps de treball i obtinga més del 50 per cent de les seues rendes totals d'activitats agràries, sempre que almenys el 25 per cent d'aqueixes rendes procedesquen de la seua explotació.  
Article nové. Admissió de sol·licituds i termini de presentació i resolució.  
1. Les sol·licituds destinades a l'obtenció de les ajudes especificades en aquesta ordre, hauran de presentar-se abans del 30 de setembre de 1994 a les oficines comarcals de la Conselleria d'Agricultura, Pesca i Alimentació o en qualsevol dels altres llocs a què es refereix l'article 38.4 de la Llei de Règim Jurídic de les Administracions Públiques i del Procediment Administratiu Comú. L'administració agrària facilitarà el model que figura com a annex I d'aquesta ordre i el sol·licitant haurà d'aportar a l'efecte la documentació que s'hi expressa.  
2. La sol·licitud d'ajuda implicarà l'acceptació de les bases reguladores contingudes en aquesta ordre i s'acompanyarà del certificat de concessió del préstec per part de l'entitat de crèdit que haja subscrit conveni amb la Generalitat Valenciana.  
3. Les sol·licituds d'aquestes ajudes s'hauran de resoldre en un termini de tres mesos i aquestes s'entendran desestimades per la falta de resolució expressa en el dit termini.  
Article deu. Pagament de les subvencions  
1. El pagament de les subvencions concedides per a les inversions descrites en els articles 4 i 5 es realitzarà d'acord amb les estipulacions contingudes en els corresponents convenis subscrits entre les entitats de crèdit i la Generalitat Valenciana i el pagament s'efectuarà a l'entitat financera que concedeix el préstec.  
2. S'estableix amb caràcter general el termini d'un any per a la realització de l'activitat o treballs objecte de la subvenció, comptador a partir de la data de la percepció del capital prestat, tret que mitjançant resolució s'atorgue, abans de l'extinció d'aquest, un termini major. En cas d'incompliment de les condicions establertes en la concessió d'aquestes ajudes, la Conselleria d'Agricultura, Pesca i Alimentació, mitjançant un expedient contradictori, podrà revocar la subvenció concedida i exigir al beneficiari el reintegrament de les quantitats pagades més els seus interessos legals.  
DISPOSICIÓ TRANSITÒRIA  
Durant el present any 1994, a les explotacions la dimensió actual de les quals no arribe a la dimensió mínima indicada en l'article seté, però en superen la meitat i presenten un pla viable de creixement de la seua base territorial que els permeta assolir-la en un termini màxim de quatre anys, se'ls podran concedir les ajudes que convoca aquesta ordre, sota la condició de compliment de l'esmentat pla i la resta de condicions generals que s'hi estipulen.  
DISPOSICIONS FINALS  
Primera  
Es faculta la Direcció General d'Estructures Agràries i Desenvolupament Rural i la Direcció General de Producció Agrària i Pesca, perquè puguen dictar tantes disposicions com calguen per al desenvolupament d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 7 de març de 1994  
El conseller d'Agricultura, Pesca i Alimentació,  
JOSÉ M.ª COLL COMIN  
ANNEX I  
Model de sol·licitud d'ajudes per a reestructuració citrícola, fructícola o racionalització de l'ús d'aigua de reg (conformement al Decreto 31 /1994, de 8 de febrer del Consell de la Generalitat Valenciana).  
Denominació del titular:...  
CIF:...  
Adreça:... Municipi:...  
Comarca:... Província: ... Telèfon:...  
Representant:... com a:...  
Adreça del representant:...  
Telèfon:...  
Sol·licite una subvenció als interessos del préstec concedit a l'empara del Decret 31/1994, de 8 de febrer, del Consell de la Generalitat Valenciana i de l'Ordre de la Conselleria d'Agricultura, Pesca i Alimentació de 7 de març, destinada a les següents millores:  
(Especifiqueu, en síntesi, les millores que són objecte d'ajuda)  
Documentació que adjunte:  
- Certificat de l'entitat financera de concessió de l'operació.  
- Documents que acrediten el compliment de les obligacions fiscals i davant la Seguretat Social.  
- Còpia del document d'identificació fiscal.  
- En el cas de societat o associació d'agricultors, certificat de l'acord de sol·licitud d'ajuda, reflectit en acta, i la representació del sol·licitant.   
Compromís del titular de no vendre, transmetre o dividir l'explotació, durant el període per al qual es concedeixen les ajudes.  
Relació cadastral de les parcel·les afectades per la millora, en el cas d'ajudes per a reestructuració.  
- Memòria del pla de millores, que especifique: la situació actual de les parcel·les, la superfície afectada, les solucions proposades amb descripció de les millores objecte d'ajuda el pressupost detallat d'aquestes, el termini d'execució i els plànols corresponents.  
....d...de 199...  
CONSELLERIA D'AGRICULTURA, PESCA i ALIMENTACIÓ


Còpia Permalink ELI